18 G. C. B. SURINGAR 



4 



turn vero, ut naturam recte interpretari possimus et intelligere, turn deni- 

 que , ut animo nostro praebeatur pabulum , quo nutriantur virtutes , quibus in 

 arduo medendi negotio , tarn in ab'orum , quam in nostram gratiam , indigemus. 



Itaque, primo loco, hanc germanae experientiae medicae naturam esse 

 censemus , ut maxime indigeat historiae et philosophiae luce , ideoque earum 

 disciplinarum adminiculo , quas communi literarum nomine comprehendimus. 

 Ut igitur in observanda et exploranda natura recte procedamus , sano prae- 

 sertim opus esse videtur et subacto iudicio, ad quod acuendum et perfi- 

 ciendum , turn aliorum exempla magnum habent momentum , turn vero 

 docta et accurata scientia plurimum confert. // Neque enim , qui rationalem 

 '/medicinam profitentur ," ut Celsus monuit, //inficiantur, experimenta 

 wquoque esse necessaria, sed, ne ad haec quidem aditum fieri potuisse, 

 //nisi ab aliqua ratione, contendunt." Hunc igitur aditum suppeditant 

 scientia atque doctrina, quae si cum disciplinis naturalibus dextras iungant 

 et amico foedere consocientur , dici vix potest, quantum mutuis opibus 

 sibi invicem possint auxiliari. 



Testor illustrissima Boerhavii atque Halleri exernpla, qui, ut constat 

 inter omnes, in naturae studio mirifice excelluerunt , et in legendis mecli- 

 corum, tarn veterum quam recentiorum, scriptis adeo incredibilem posue- 

 runt industriam , ut omnem omnium temporum memoriam tenuisse dicantur. 

 Neque nostra aetate eiusmodi desiderari exempla, testes sunt, ne vivos 

 nunc excitem atque sic aut in adulationis aut invidiae culpam iucurram, 

 Curtius Polycarpus loachimus Sprengelius, Stephanus Endlicherus, Carolus 

 Prichardus paucique alii eximii viri, quorum quippe labores accuratam et 

 multiplicem exponunt doctrinam, cum ipsius naturae studio quam diligen- 

 tissime coniunctam. Aut quo tandem alio modo, ut in maximis et siraul 

 notissimis exemplis maneamus, quo, inquam, alio modo Georgium Cuvie- 

 rium et, quern rebus humanis nondum ereptum esse gaudemus, Alexan- 

 drum Humboldtium ad earn laudis pervenisse censetis celebritatem, cuius 

 magnitudinem non nostra solum admirata est aetas , sed vix minus admi- 

 rabuntur nepotes? Itaque his aliisque exemplis docemur, in observandis 

 et explorandis naturae rebus ad nullam perveniri posse praestantiam sine 

 scientia atque doctrina, quarum quippe luce carentes, fieri non potest, 

 quin veritatis quaerendae et inveniendae viam ignoremus, et in errores 



